Mojang Studios

Mojang Studios (seniau Mojang AB) – švedų kompiuterinių žaidimų kūrimo kompanija, veikianti Stokholme (Švedija). Geriausiai žinoma dėl milžiniško populiarumo sulaukusio žaidimo „Minecraft“.

Kaip žaidimų kūrimo studija įkurta 2009 m. Markuso Persono, anuomet pasivadinusi „Mojang Specifications“. Pats žodis mojäng, švedų kalboje reiškiantis „prietaisą“, panaudotas dar anksčiau įkurtoje kitoje Persson’o kompanijoje. Prie jo prisijungė keletas kitų bendraminčių, o taip pat Jens’as Bergensten’as – vyriausiasis programuotojas.„The history of Minecraft“ – TechRadar. 2014 m. Persson’as nusprendė atsistatydinti ir parduoti savo akcijas „Microsoft“, su juo netrukus išėjo ir keletas kitų darbuotojų, dirbusių nuo įsteigimo pradžios.„Microsoft officially owns Minecraft and developer Mojang now“ – Polygon.

2020 m. kompanija pakeitė pavadinimą į „Mojang Studios“, siekdama akcentuoti pasikeitusią vidaus struktūrą, dabar susidedančią iš bent kelių studijų. 2021 m. duomenimis, „Mojang“ visame pasaulyje dirba per 600 darbuotojų, o vadovės pareigas eina Kayleen Walters.„Despite Minecraft’s massive success, Mojang Studios still feels like an underfunded indie studio“ – Windows Central. 2025 m. duomenimis, sėkmingiausias ir populiariausias žaidimas „Minecraft“, oficialiai išleistas 2011 m., skaičiuoja daugiau nei 350 milijonų parduotų vienetų.„Minecraft Annual 2026“ – Farshore. . Žaidimas tapo savotiška ikona populiariojoje kultūroje; išleista susijusių žaidimų, tarp kurių „Minecraft Dungeons“ bei „Minecraft Legends“.

 Žaidimai 
+Sukurti žaidimai Žaidimas Išleidimo dataPlatformaMinecraft2011 m. lapkričio 18 d.Android, Fire OS, iOS, Linux, macOS, Raspberry Pi, tvOS, Windows, Windows PhoneCaller’s Bane2014 m. gruodžio 11 d.Android, macOS, WindowsCrown and Council2016 m. balandžio 22 d.Linux, macOS, WindowsMinecraft Dungeons2020 m. gegužės 26 d.Nintendo Switch, PlayStation 4, Windows, Xbox OneMinecraft Legends2023 m. balandžio 18 d.Nintendo Switch, PlayStation 4, PlayStation 5, Windows, Xbox One, Xbox Series X/S
+Išleisti žaidimaiŽaidimasIšleidimo dataPlatformaCobalt2016 m. vasario 2 d.Windows, Xbox 360, Xbox OneCobalt WASD2017 m. lapkričio 30 d.Windows

 Šaltiniai 

Kategorija:Kompiuterinių žaidimų kūrėjai
Kategorija:Švedijos įmonės